
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Noteikumi par aviācijas darbību dalību Eiropas Savienības emisijas kvotu tirdzniecības sistēmā un starptautiskās aviācijas oglekļa dioksīda kompensēšanas un samazināšanas shēmā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
ES dokuments
Apraksts
Ministru kabineta noteikumu projekts "Noteikumi par aviācijas darbību dalību Eiropas Savienības emisijas kvotu tirdzniecības sistēmā un starptautiskās aviācijas oglekļa dioksīda kompensēšanas un samazināšanas shēmā" (turpmāk – noteikumu projekts) ir izstrādāts saskaņā ar likuma "Par piesārņojumu" 32.21 panta desmitās daļas 3. – 6. punktu, 32.24 panta astotās daļas 6. punktu, 32.25 panta ceturto daļu, 32.28 panta astoto daļu un 32.36 panta trešo daļu, lai pārņemtu Eiropas Parlamenta un Padomes 2023. gada 10. maija Direktīvas (ES) 2023/958, ar ko Direktīvu 2003/87/EK groza attiecībā uz aviācijas devumu Savienības visas tautsaimniecības mēroga emisiju samazināšanas mērķrādītāja sasniegšanā un globālā tirgus pasākuma pienācīgu īstenošanu (turpmāk – Direktīva 2023/958) prasības un aktualizētu esošās monitoringa, ziņošanas un verifikācijas normas, kuras iepriekš bija noteiktas ar Ministru kabineta 2013. gada 9. jūlija noteikumiem Nr. 366 "Noteikumi par aviācijas darbību dalību Eiropas Savienības emisijas kvotu tirdzniecības sistēmā", kuri pēc noteikumu projekta pieņemšanas zaudēs spēku. Noteikumu projekts nosaka monitoringa, ziņošanas un verifikācijas prasības, kā arī kompetentās iestādes un verificētāja pienākumus attiecībā uz dalību Eiropas Savienības emisijas kvotu tirdzniecības sistēmā (turpmāk – ES ETS). Noteikumu projekts paredz detalizētus noteikumus par atbilstīgu aviācijas degvielu (turpmāk – FEETS) kvotu rezervēšanu un sadali gaisa kuģu operatoriem, ieviešot skaidru metodoloģiju, lai daļēji vai pilnībā kompensētu cenu starpību starp fosilo aviācijas degvielu un atbilstīgajām ilgtspējīgajām aviācijas degvielām, kā arī paredz noteikumus par bezmaksas kvotu piešķiršanu, pamatojoties uz verificēto emisiju. Tāpat noteikumu projekts iekļauj noteikumus par Starptautiskās aviācijas radīto oglekļa emisijas izlīdzināšanas un samazināšanas shēmas prasību (turpmāk – CORSIA) aprēķināšanu un izpildi attiecībā uz lidojumiem, uz kuriem attiecas šīs prasības. Noteikumu projekts paredz arī nepieciešamās atkāpes un atbrīvojumus, kā arī pastiprinātu pārskatāmību saistībā ar aviācijas siltumnīcefekta gāzu (turpmāk – SEG) emisiju un atbilstīgu aviācijas degvielu izmantošanu, lai nodrošinātu efektīvu un caurspīdīgu ES ETS darbību aviācijas sektorā atbilstoši Direktīvas 2023/958 prasībām.
1.2. Mērķis
Mērķa apraksts
Izveidot tiesisko regulējumu aviācijas sektora darbībām ES ETS, kā arī ieviest prasības un precizējumus attiecībā uz monitoringa, ziņošanas un verifikācijas procesiem un FEETS kvotu administrēšanu atbilstoši Direktīvai 2023/958, lai gaisa kuģu operatori varētu izpildīt savas emisijas kvotu nodošanas saistības un saņemt bezmaksas kvotas par atbilstīgu aviācijas degvielu lietošanu, tādējādi samazinot fosilās degvielas patēriņu. 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Eiropas Parlaments un Padome 2023. gada 10. maijā pieņēma Direktīvu 2023/958, kas paredz jaunus pienākumus Eiropas Savienības dalībvalstīm un gaisa kuģu operatoriem. Direktīvas transponēšanas termiņš bija 2023. gada 31. decembris. Pret Latviju uz šo brīdi ierosinātas divas pārkāpumu procedūras: INFR(2024)0095 un INFR(2024)0096, kas izriet no Direktīvas 2023/958 savlaicīgas netransponēšanas.

Direktīva 2023/958 ievieš jaunu regulējumu attiecībā uz FEETS izmantošanu, monitoringu, ziņošanu un verifikāciju par aviācijas sektora emisijām, kā arī nosaka pienākumus kvotu nodošanai un SEG emisijas izlīdzināšanai saskaņā ar CORSIA prasībām. Līdz šim gaisa kuģu operatoriem bija jāveic emisijas monitorings un ziņošana saskaņā ar esošajām ES ETS prasībām, bet ar Direktīvas 2023/958 prasībām tiek paplašinātas saistības un ieviesti jauni pienākumi, lai veicinātu ilgtspējīgāku aviācijas sektora darbību.
 
Problēmas un risinājumi
Problēmas apraksts
Likuma “Par piesārņojumu” 32.21 panta desmitās daļas 3. punktā ir noteikts, ka gaisa kuģu operatoriem ir pienākums veikt regulāru siltumnīcefekta gāzu emisijas monitoringu, sagatavot un iesniegt monitoringa plānus, kā arī ikgadējos emisijas ziņojumus kompetentajām iestādēm. Ar Direktīvu 2023/958 tiek noteikti jauni nosacījumi un pienākumi, kuri līdz šim nav tikuši regulēti Latvijas normatīvajos aktos. Konkrēti jānodrošina:
1. FEETS kvotu rezervēšanas un sadales mehānisms, definējot procentuālās kompensācijas atkarībā no degvielas veida;
2. monitorings, ziņošana un verifikācija par aviācijas ietekmi, kas nav saistīta ar oglekļa dioksīda (turpmāk - CO2) emisijām, tostarp specifisku datu (piemēram, trīsdimensiju trajektoriju, mitruma un temperatūras) uzkrāšanu;
3. jauna metodoloģija CORSIA prasību aprēķināšanai un detalizēti noteikumi par to informēšanu gaisa kuģu operatoriem;
4. pastiprinātas prasības emisiju datu publicēšanai, lai nodrošinātu caurspīdīgumu;
5. skaidri noteikti izņēmumi no emisijas kvotu nodošanas pienākumiem īpašos gadījumos, kas ietverti Direktīvā 2023/958 (piemēram, lidojumiem dalībvalstu iekšienē līdz 2030. gadam).
Risinājuma apraksts
Noteikt jaunu tiesisko regulējumu, kas nosaka jaunās prasības, kuras izriet no Direktīvas 2023/958, lai nodrošinātu Direktīvas 2023/958 transponēšanu un esošā regulējuma vienotu tiesisko regulējumu. Noteikumu projekts veido tiesisko regulējumu aviācijas dalībai ES ETS, sākot ar datu monitoringu un beidzot ar kvotu nodošanas apjoma piemērošanu, FEETS izmantošanas kompensēšanu un CORSIA izlīdzināšanas prasību īstenošanu.

Nodaļā "Vispārīgie jautājumi" nostiprināta gaisa kuģa operatoru pienākumu un dokumentu aprites kārtība, tostarp monitoringa plāna un ikgadējā emisiju ziņojuma minimālais saturs saskaņā ar Eiropas Komisijas 2018. gada 19. decembra Īstenošanas regulu Nr. 2018/2066 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK un ar ko groza Komisijas Regulu (ES) Nr. 601/2012 (turpmāk – Regula Nr. 2018/2066), prasība izmantot Civilās aviācijas aģentūras publiskās veidlapas un iesniegt dokumentus "ES ETS Reporting" informācijas sistēmā.
Gaisa kuģa operators noteikumu projekta 3.2. apakšpunktā minēto monitoringa plānu un ikgadējo emisiju ziņojumu sagatavo, izmantojot Civilās aviācijas aģentūras tīmekļa vietnē publicētās veidlapas.
Gaisa kuģa operators noteikumu projekta 3.3. apakšpunktā minēto informāciju par to finanšu līdzekļu izlietojumu, kurus gaisa kuģa operators attiecīgajā gadā ir guvis, pārdodot tam piešķirtās bezmaksas emisijas kvotas, sagatavo, Klimata un enerģēt ikas ministrijas izstrādāto finanšu līdzekļu izlietojuma veidlapu (Excel datnes formātā), kas izveidota atbilstoši šo noteikumu 2. pielikumā minētajam veidlapas saturam un ir pieejama Klimata un enerģētikas ministrijas un Civilās aviācijas aģentūras tīmekļa vietnē.

Nodaļa "Monitoringa kārtība" precīzi nosaka monitoringa plāna izstrādes, iesniegšanas un grozīšanas termiņus, Civilās aviācijas aģentūras lēmumu pieņemšanas kārtību un informācijas apmaiņu ar citām iestādēm, kā arī noteic gadījumus, kad mazajam emitētājam, kas izmanto Regulas Nr. 2018/2066 55. panta 2. punktā minēto rīku, jāpāriet uz precīzāku metodiku, pārsniedzot robežvērtības; paredzēta arī agregēto datu nodošana Eiropas Komisijai (turpmāk - EK) un Starptautiskajai Civilās aviācijas organizācijai (turpmāk - ICAO) un komercnoslēpuma aizsardzības mehānisms.

Nodaļa "Ikgadējā emisiju ziņojuma izvērtēšana un apstiprināšana" ievieš skaidru termiņu grafiku, verifikācijas atzinuma nozīmi un lēmumu publicēšanu, kā arī konta bloķēšanu emisiju reģistrā gadījumā, ja ziņojums netiek apstiprināts līdz 31. martam, ar turpmāku atkārtotu izvērtēšanu līdz 30. aprīlim un datu nosūtīšanu ICAO.

Nodaļa "Ikgadējā emisijas ziņojuma verificēšana un nosacījumi verificētājam" iekļauj Komisijas 2018. gada 19. decembra Īstenošanas Regulas (ES) 2018/2067 par datu verifikāciju un verificētāju akreditāciju saskaņā ar Eiropas Parlamenta un Padomes Direktīvu 2003/87/EK prasības par verificētāju kompetenci, neatkarību un darba metodēm, nosakot verificētāja pienākumus ikgadējā emisiju ziņojuma un monitoringa sistēmas pārbaudē, verifikācijas ziņojuma sagatavošanā un komercnoslēpuma aizsardzībā, kā arī paredzot Latvijas Nacionālā akreditācijas biroja lomu verificētāju akreditācijā, uzraudzībā un akreditācijas atcelšanā; nodaļa arī nosaka situācijas, kad mazajiem emitētājiem ar Eurocontrol mazo emitētāju rīku saskaņā ar Komisijas 2010. gada 9. jūlija Regulu Nr. 606/2010, ar ko apstiprina Eiropas Aeronavigācijas drošības organizācijas (Eurocontrol) izstrādātu vienkāršotu instrumentu degvielas patēriņa aplēsēm konkrētiem gaisa kuģu ekspluatantiem, kas ir mazie emitētāji, aprēķinātās emisijas uzskatāmas par verificētām un klātienes apmeklējums nav obligāts, ja to attaisno riska analīze.
Verificētājs noteikumu projekta 34. punktā minēto verifikācijas ziņojumu sagatavo, izmantojot valsts aģentūras "Latvijas Nacionālais akreditācijas birojs" (turpmāk – Latvijas Nacionālais akreditācijas birojs) tīmekļa vietnē pieejamo verifikācijas ziņojuma veidlapu un ievērojot normatīvos aktus valsts valodas lietošanas jomā.

Nodaļa "Atbilstīgu aviācijas degvielu izmantošanas kompensēšana" izveido FEETS mehānismu: līdz 2030. gada beigām rezervē līdz 20 miljoniem kvotu un piešķir tās, lai segtu cenu starpību starp fosilo petroleju un atbilstīgajām degvielām, piemērojot diferencētus kompensācijas procentus (70, 95, 100 vai 50 procenti atkarībā no degvielas kategorijas un lidostas specifikas), paredzot ikgadēju pieteikšanās kārtību un proporcionalitāti pieprasījuma pārsnieguma gadījumā; šajā nodaļā iekļauta arī līdz 2030. gada 31. decembrim piemērojamā atkāpe lidojumiem starp dalībvalsts tālāko reģionu lidlaukiem un citiem tās pašas dalībvalsts lidlaukiem.

Nodaļā "Dalība starptautiskās aviācijas oglekļa dioksīda kompensēšanas un samazināšanas shēmā" nosaka Klimata un enerģētikas ministrijas pienākumu ik gadu līdz 30. novembrim paziņot gaisa kuģu operatoriem CORSIA izlīdzināšanas apjomus un līdz 2027. gada 30. novembrim – galīgās prasības par 2024. – 2026. gadu, kā arī precizē, kuriem gaisa kuģu operatoriem izlīdzināšana ir piemērojama un kā notiek vienību dzēšana.
Nodaļa "Emisijas kvotu nodošanas apjoms" precizē, kuriem lidojumu veidiem līdz 2026. gada 31. decembrim kvotu nodošanas pienākums neattiecas atkarībā no CORSIA piemērošanas un valstu grupām.

Nodaļa "Piemērojamie nosacījumi pirms ICAO globālā tirgus pasākuma obligātās īstenošanas" sasaista verificēto emisiju uzskaiti ar pārejas normām, samazina izsolāmo kvotu apjomu atbilstoši lidojumiem, uz kuriem neattiecas pārejas atkāpes un atkārtoti nostiprina monitoringa piemērošanu.
Nodaļa "Gaisa kuģa operatora pienākumu nepildīšana" paredz likuma "Par piesārņojumu" 32.21 panta sestajā daļā un noteikumu projekta 18. punktā minēto dokumentu neiesniedzēju saraksta publicēšanu, kā arī nosacījumus lūgumam EK noteikt darbības aizliegumu un tā izpildes nodrošināšanai.

Nodaļa "Aviācijas emisijas kvotu noteikšana gaisa kuģu operatoriem" nosaka kārtību, kādā gaisa kuģa operators piesakās aviācijas emisijas kvotu saņemšanai, iesniedzot Civilās aviācijas aģentūrā verificētu ikgadējo emisiju ziņojumu, verifikācijas ziņojumu un apliecinājumu par atbilstību likumā "Par piesārņojumu" noteiktajiem nosacījumiem; nodaļa nosaka Civilās aviācijas aģentūras lēmumu pieņemšanu un apstiprināto emisiju datu iesniegšanu Eiropas Komisijai un Klimata un enerģētikas ministrijai, kā arī paredz, ka pēc Eiropas Komisijas lēmuma par līmeņatzīmi ministrija aprēķina katram gaisa kuģa operatoram piešķiramo ikgadējo aviācijas emisijas kvotu skaitu, pieņem lēmumu par kvotu piešķiršanu un to publicēšanu, pārņemot Eiropas Parlamenta un Padomes 2008. gada 19. novembra Direktīvu 2008/101/EK, ar ko groza Direktīvu 2003/87/EK, lai aviācijas darbības iekļautu Kopienas siltumnīcas efektu izraisošo gāzu emisijas kvotu tirdzniecības sistēmā.

Nodaļa "Neizmantoto finanšu līdzekļu aprēķins, kuri gūti no darījumiem ar bezmaksas emisijas kvotām" pirmo reizi nosaka pilnu nacionālo kārtību finanšu līdzekļu, kas gūti no darījumiem ar tam piešķirtajām bezmaksas emisijas kvotām, uzraudzībai un un aprēķinam, nosakot tiesību aktu par emisijas kvotu piešķiršanas kārtību stacionāro tehnoloģisko iekārtu operatoriem metodikas izmantošanu finanšu līdzekļu aprēķinam, ministrijas pienākumu identificēt neizmantoto daļu un turpmāko ministrijas rīcību, ja tiek konstatēti neatbilstoši izmantoti finanšu līdzekļi. Šis regulējums ir jauns un būtiski stiprina ES ETS sistēmas integritāti un caurskatāmību Latvijā.
Mazo emitētāju rīks ir EUROCONTROL izstrādāts vienkāršots instruments emisiju aprēķinam mazajiem gaisa kuģu operatoriem, ko EUROCONTROL aizpilda ar savā ETS atbalsta mehānismā pieejamajiem datiem. Rīka izmantošana ir brīvprātīga un paredzēta administratīvā sloga mazināšanai; pārsniedzot "mazā emitētāja" robežvērtības, gaisa kuģa operatoram jāpāriet uz precīzāku metodiku un jāgroza monitoringa plāns. Ar rīku aprēķinātās emisijas tiek atzītas par verificētām saskaņā ar ES ETS verifikācijas prasībām.
"Dalībvalsts tālākais reģions" ir Līguma par Eiropas Savienības darbību 349. pantā noteiktie attālākie Eiropas Savienības reģioni, proti, ģeogrāfiski no pārējās valsts teritorijas atdalītas teritorijas ar pastāvīgām strukturālām grūtībām un īpašu tiesisko režīmu. Pie šiem reģioniem pieder, piemēram, Portugāles Azoru salas un Madeira, Spānijas Kanāriju salas, kā arī Francijas aizjūras departamenti un teritorijas — Gvadelupa, Martinika, Franču Gviāna, Reinjonas sala, Majota un Senmartēna. Šī jēdziena piemērošana noteikumu projektā nozīmē, ka līdz 2030. gada 31. decembrim uz lidojumiem starp attiecīgās dalībvalsts tālāko reģionu lidlauku un jebkuru citu tās pašas dalībvalsts lidlauku, tostarp citu tās pašas dalībvalsts tālāko reģionu, neattiecas noteiktās emisiju kvotu nodošanas un saistītās prasības; gaisa kuģu operatoriem maršruti, uz kuriem attiecas atkāpe, ir skaidri jāidentificē monitoringa un ziņošanas dokumentos.
Verificētājam jābūt akreditētam visām verifikācijas darbībām, ko tas veic, un jāpaplašina savas akreditācijas tvērums, ja tas veic verifikāciju ziņošanai, kas nav saistīta ar CO2 emisijām. 

Noteikumu projekta 37. punktā ir atsauce uz Komisijas 2023. gada 27. oktobra lēmumu 2023/2440 par Savienības kvotu kopējo daudzumu, kas gaisakuģu operatoriem iedalāms 2024. gada ES emisijas kvotu tirdzniecības sistēmā (turpmāk - Komisijas lēmums 2023/2400), kas pieņemts saskaņā ar Eiropas Parlamenta un Padomes 2003. gada 13. oktobra direktīvas 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (turpmāk – Direktīva 2003/87/EK) 3.c panta 5. punktu. Direktīvas 2003/87/EK 3.c panta 5. punkts vēl formāli pastāv, bet praktiski piemērojams Komisijas lēmums 2023/2440, kas pieņemts atbilstoši attiecīgajai normai, un tāpēc noteikumos tiek izmantota atsauce uz Komisijas lēmumu. Šajā noteikumu projekta punktā minētās kvotas ņemtas no Komisijas lēmumā 2023/2440 minētā kopējā kvotu daudzuma. Šis lēmums vairs nav spēkā, taču ar to tika vēsturiski noteikts maksimālais iedalāmais kvotu daudzums atbilstīgu aviācjias degvielu cenas starpības kompensēšanai.

Noteikumu projekta 40.1. apakšpunktā minētā modernā biodegviela ir definēta Transporta enerģijas likuma 12. panta pirmās daļas 4. punktā.
Noteikumu projekta 40.2. apakšpunktā minētā nebioloģiskas izcelsmes atjaunīgā degviela ir definēta Transporta enerģijas likuma 1. panta pirmās daļas 7. punktā.
Noteikumu projekta 42., 48. un 54. punkts tieši izriet no Direktīvas 2023/958, kas ir jāiekļauj nacionālajā regulējumā.

Noteikumu projekta 49. punktā minētās vismazāk attīstītās valstis ir 44 valstu grupa, kuras pēc Apvienoto Nāciju Organizācijas (turpmāk - ANO) skaidrojuma ir vismazāk attīstītās, ņemot vērā to vājos cilvēkresursus un institucionālo kapacitāti, nestabilo ekonomiku un nacionālo finanšu līdzekļu trūkumu. Šis valstu saraksts pieejams ANO tīmekļa vietnē: https://www.un.org/ohrlls/content/list-ldcs un ticis pārņemts nacionālajā likumdošanā ar noteikumu projekta 3. pielikumu, ievērojot Valsts valodas centra Latviešu valodas ekspertu komisijas informāciju "Par pasaules valstu un teritoriju nosaukumiem latviešu valodā". Atsauce uz šo valstu sarakstu iekļauta Direktīvas 2023/958 25.a panta 6. punktā un tāpēc tas jāpārņem nacionālajā likumdošanā.

Noteikumu projekta 49. punktā minētās mazās salu jaunattīstības valstis ir 39 valstu grupa, kuras pēc ANO skaidrojuma ir mazas salu valstis, kurām raksturīgas līdzīgas ilgtspējīgas attīstības problēmas, tostarp neliels iedzīvotāju skaits, ierobežoti resursi, attālums un nošķirtība, uzņēmība pret dabas katastrofām, ievainojamība pret ārējiem satricinājumiem, pārmērīga atkarība no starptautiskās tirdzniecības un trausla vide. Šis valstu saraksts pieejams ANO tīmekļa vietnē: https://www.un.org/ohrlls/content/list-sids un ticis pārņemts nacionālajā likumdošanā ar noteikumu projekta 4. pielikumu, ievērojot Valsts valodas centra Latviešu valodas ekspertu komisijas informāciju "Par pasaules valstu un teritoriju nosaukumiem latviešu valodā". Atsauce uz šo valstu sarakstu iekļauta Direktīvas 2023/958 25.a panta 6. punktā un tāpēc tas jāpārņem nacionālajā likumdošanā.

Noteikumu projekta 53. punkts paredz likuma "Par piesārņojumu" Pārejas noteikumu 38. punkta piemērošanu tikai tām valstīm, ar kurām Eiropas Savienība ir noslēgusi starptautisku nolīgumu par emisijas kvotu tirdzniecības sistēmu savstarpēju atzīšanu vai par aviācijas pasākumu saskaņošanu, saskaņā ar šāda līguma noteikumiem. Šī norma ir saistīta ar Direktīvas 2003/87/EK 25. un 25.a pantu, un tajos norādīto nolīgumu slēgšana ir Eiropas Savienības ekskluzīvā kompetence.
Ar grozījumiem likumā "Par piesārņojumu" transponēta daļa no Direktīvas 2023/958 normām, un atlikušās jātransponē ar šo noteikumu projektu. 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Gaisa kuģu operatori
Gaisa kuģu operatori
Ietekmes apraksts
Ņemot vērā Direktīvas 2023/958 ieviešanu, sākot ar 2025. gadu, gaisa kuģu operatoriem būs tiesības rezervēt un nodot kvotas, kas aptvers FEETS izmantošanas rezultātā samazinātās SEG emisijas apjomus, kā arī pienākums monitorēt un ziņot par aviācijas ietekmi, kas nav saistīta ar CO2 emisijām, tostarp specifisku datu (piemēram, trīsdimensiju trajektoriju, mitruma un temperatūras) uzkrāšanu.
Nosakot jaunus monitoringa, ziņošanas un verifikācijas pienākumus, gaisa kuģu operatoriem būs nepieciešams izstrādāt jaunus monitoringa plānus un verificēt ikgadējos emisiju ziņojumus. Civilās aviācijas aģentūrai jāapstiprina monitoringa plāni un ikgadējie emisiju ziņojumi gaisa kuģu operatoriem, kas darbojas ES ETS ietvaros, tādējādi palielinot Civilās aviācijas aģentūras administratīvo slodzi. Monitoringa plāns katram gaisa kuģa operatoram jāiesniedz tikai vienu reizi, taču tā izstrāde var aizņemt aptuveni tik pat daudz laika un resursu, cik ikgadējā emisijas ziņojuma izstrāde.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Jā
Ietekmes apraksts
Gaisa kuģu operatoriem jāveic emisiju monitoringu un jāiesniedz ikgadējo emisijas ziņojumu. Izmantojot FEETS degvielas, tas varēs saņemt cenas starpības daļēju atmaksu kvotu veidā.
2.2.4. uz mazajiem un vidējiem uzņēmējiem:
Nē
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu monetārs novērtējums
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Juridiskās personas
	Kopā (juridiskās personas)
	27 200,00
	

	Gaisa kuģu operatori
	palielinās
Vērtības nozīme:
	13,60
euro
	200,00
stundas
	5
subjekts
	1,0
reize
	13 600,00
	Administratīvās izmaksas 3. punktā minētā ikgadējā emisiju ziņojuma sagatavošanai, kurā ietilpst arī ziņošana par emisijām, kuras nav saistītas ar CO2 emisijām un ziņojums par to finanšu līdzekļu izlietojumu, kas gūti no darījumiem ar bezmaksas emisijas kvotām, kā arī iesniegums attiecībā uz emisijas ziņojuma daļu, kurai gaisa kuģa operators ir piešķīris komercnoslēpuma statusu un informācijas sniegšana aviācijas kvotu sadales tabulas izstrādei.

	Gaisa kuģu operatori
	palielinās
Vērtības nozīme:
	13,60
euro
	200,00
stundas
	5
subjekts
	1,0
reize
	13 600,00
	Administratīvās izmaksas 3. punktā minētā monitoringa plāna sagatavošanai, kas jāveic vienu reizi un nav ikgadējs pasākums.

	Kopā
	27 200,00
	


2.4. Atbilstības izmaksu monetārs novērtējums
Vai projekts skar šo jomu?
Jā
	Sabiedrības grupa
	Vai ietekmē?
	Izmaksas par vienību - euro
	Vienību skaits
	Atbilstības izmaksas - euro
	Aprēķinu skaidrojums

	Juridiskās personas
	Kopā (juridiskās personas)
	11 750,00
	

	Gaisa kuģu operatori
	Jā
Vērtības nozīme:
	2 350,00
euro
	5
verifikācijas ziņojums
	11 750,00
	Līdzšinējā pieredze ETS liecina, ka verificēšanas pakalpojumu līgumu summas ir individuālas un ļoti atkarīgas no darba apjoma un savstarpējās vienošanās starp operatoru un verificētāju. Minētās summas ir komercnoslēpums. Prognozējams, ka viena ziņojuma verificēšanas izmaksas varētu svārstīties 300 – 5000 eiro robežās. 2350 eiro vērtība noteikta kā vidējā atzīme prognozei.

	Gaisa kuģu operatori
	Nē
	

	

	
	

	Kopā
	11 750,00
	


3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Tiesību akta ietekme uz valsts budžetu un pašvaldību budžetiem ir aprakstīta likuma "Par piesārņojumu" anotācijas 3. sadaļā. Saglabājas spēkā likuma “Grozījumi likumā “Par piesārņojumu”” (Nr. 910/Lp14), kas stājies spēkā 18.10.2025., anotācijas 3.sadaļā norādītais valsts budžeta finansējuma apmērs 57 000 euro ik gadu, kas tiek segts no KEM budžeta programmas „Emisijas kvotu izsoļu ieņēmumu instrumenti” (33.00.00) apakšprogrammas 33.01.00 "Emisijas kvotu izsolīšanas instrumenta administrācija".
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32023L0958
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2023. gada 10. maija Direktīva (ES) 2023/958, ar ko Direktīvu 2003/87/EK groza attiecībā uz aviācijas devumu Savienības visas tautsaimniecības mēroga emisiju samazināšanas mērķrādītāja sasniegšanā un globālā tirgus pasākuma pienācīgu īstenošanu
Apraksts
Ar Direktīvu 2023/958 groza Direktīvu 2003/87/EK attiecībā uz aviācijas devumu Savienības visas tautsaimniecības mēroga emisiju samazināšanas mērķrādītāja sasniegšanā un globālā tirgus pasākuma pienācīgu īstenošanu.
ES tiesību akta CELEX numurs
32018R2066
ES tiesību akta datums, izdevējinstitūcija, numurs, veids un nosaukums
Komisijas 2018. gada 19. decembra Īstenošanas regula (ES) 2018/2066 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK un ar ko groza Komisijas Regulu (ES) Nr. 601/2012
Apraksts
Ar regulu 2018/2066 groza regulu Nr. 601/2012 attiecībā uz siltumnīcefekta gāzu emisiju monitoringu un ziņošanu.
ES tiesību akta CELEX numurs
32018R2067
ES tiesību akta datums, izdevējinstitūcija, numurs, veids un nosaukums
Komisijas 2018. gada 19. decembra Īstenošanas regula (ES) 2018/2067 par datu verifikāciju un verificētāju akreditāciju saskaņā ar Eiropas Parlamenta un Padomes Direktīvu 2003/87/EK
Apraksts
Ar regulu 2018/2067 nosaka noteikumus par datu verifikāciju un verificētāju akreditāciju.
ES tiesību akta CELEX numurs
32008L0101
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2008. gada 19. novembra direktīva 2008/101/EK, ar ko groza Direktīvu 2003/87/EK, lai aviācijas darbības iekļautu Kopienas siltumnīcas efektu izraisošo gāzu emisijas kvotu tirdzniecības sistēmā
Apraksts
Ar direktīvu 2008/101/EK groza direktīvu 2003/87/EK, lai aviācijas darbības iekļautu ES ETS.
ES tiesību akta CELEX numurs
32009R0748
ES tiesību akta datums, izdevējinstitūcija, numurs, veids un nosaukums
Eiropas Komisijas 2009.gada 5. augusta Regula (EK) 748/2009 par to gaisa kuģu operatoru sarakstu, kuri 2006.gada 1. janvārī vai pēc minētā datuma ir veikuši Direktīvas 2003/87/EK I pielikumā uzskaitītās aviācijas darbības, katram gaisakuģa operatoram norādot administrējošo dalībvalsti
Apraksts
Ar regulu 748/2009 nosaka sarakstu ar gaisa kuģu operatoriem, kuri tiek iekļauti ES ETS.
ES tiesību akta CELEX numurs
32025R0927
ES tiesību akta datums, izdevējinstitūcija, numurs, veids un nosaukums
Komisijas 2025. gada 20. maija Deleģētā Regula (ES) 2025/927, ar ko attiecībā uz pasākumiem, kurus Starptautiskā Civilās aviācijas organizācija noteikusi aviācijas emisiju monitoringa, ziņošanas un verifikācijas nolūkā, lai īstenotu globālu tirgus pasākumu, papildina Eiropas Parlamenta un Padomes Direktīvu 2003/87/EK un atceļ Komisijas Deleģēto Regulu (ES) 2019/1603
Apraksts
Ar regulu 2025/927 groza Direktīvu 2003/87/EK attiecībā uz CORSIA darbībām.
ES tiesību akta CELEX numurs
32024R1879
ES tiesību akta datums, izdevējinstitūcija, numurs, veids un nosaukums
Komisijas 2024. gada 9. jūlija Īstenošanas Regula (ES) 2024/1879, ar ko nosaka noteikumus, kā Eiropas Parlamenta un Padomes Direktīva 2003/87/EK piemērojama attiecībā uz izlīdzināšanas prasību aprēķināšanu CORSIA vajadzībām
Apraksts
Ar regulu 2024/1879 nosaka izlīdzināšanas prasību aprēķināšanu CORSIA vajadzībām.
ES tiesību akta CELEX numurs
32025R0723
ES tiesību akta datums, izdevējinstitūcija, numurs, veids un nosaukums
Komisijas 2025. gada 6. februāra Deleģētā regula (ES) 2025/723, kas Eiropas Parlamenta un Padomes Direktīvu 2003/87/EK papildina ar detalizētiem noteikumiem par to, kā ik gadu aprēķināmas atbalsttiesīgo aviācijas degvielu un fosilās petrolejas cenu starpības, un par ES ETS kvotu iedali atbalsttiesīgu aviācijas degvielu izmantošanai
Apraksts
Ar regulu 2025/723 papildina direktīvu 2003/87/EK ar noteikumiem par atbilstīgu aviācijas degvielu kvotu sadali un aprēķinu.
ES tiesību akta CELEX numurs
32009R1221
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2009. gada 25. novembra Regula (EK) Nr. 1221/2009 par organizāciju brīvprātīgu dalību Kopienas vides vadības un audita sistēmā (EMAS), kā arī par Regulas (EK) Nr. 761/2001 un Komisijas Lēmumu 2001/681/EK un 2006/193/EK atcelšanu
Apraksts
Ar regulu 1221/2009 nosaka organizāciju brīvprātīgu dalību Kopienas vides vadības un audita sistēmā (EMAS), kā arī atceļ Regulu Nr. 761/2001 un Komisijas Lēmumus 2001/681/EK un 2006/193/EK.
ES tiesību akta CELEX numurs
32023L0959
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2023. gada 10. maija Direktīva (ES) Nr. 2023/959, ar ko groza Direktīvu 2003/87/EK, lai sekmētu emisiju izmaksefektīvu samazināšanu un investīcijas mazoglekļa risinājumos, un Lēmumu (ES) 2015/1814 par Savienības siltumnīcefekta gāzu emisijas kvotu tirdzniecības sistēmas tirgus stabilitātes rezerves izveidi un darbību.
Apraksts
Ar šo direktīvu groza Direktīvu 2003/87/EK, lai sekmētu emisiju izmaksefektīvu samazināšanu un investīcijas mazoglekļa risinājumos.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2023. gada 10. maija Direktīva (ES) 2023/958, ar ko Direktīvu 2003/87/EK groza attiecībā uz aviācijas devumu Savienības visas tautsaimniecības mēroga emisiju samazināšanas mērķrādītāja sasniegšanā un globālā tirgus pasākuma pienācīgu īstenošanu

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	1. panta 2. punkta “b” apakšpunktā izteiktais 3.c panta 6. punkts
	Noteikumu projekta 37., 38., 39. un 40. punkts
	Pārņemtas pilnībā
	Netiek ieviests, paredzot stingrākas vai mazāk stingras prasības

	 1. panta 2. punkta “b” apakšpunktā izteiktais 3.c panta 8. punkts
	Noteikumu projekta 42. punkts
	Pārņemtas pilnībā
	Netiek ieviests, paredzot stingrākas vai mazāk stingras prasības

	1. panta 3. punkta “b” apakšpunktā izteiktais 3.d panta 1a. punkts
	Noteikumu projekta 61. punkts
	Pārņemtas pilnībā
	Netiek ieviests, paredzot stingrākas vai mazāk stingras prasības

	1. panta 6. punkta “a” apakšpunktā izteiktais 12. panta 6. punkts
	Noteikumu projekta 43., 44. un 45. punkts
	Pārņemtas pilnībā
	Netiek ieviests, paredzot stingrākas vai mazāk stingras prasības

	1. panta 6. punkta “b” apakšpunktā izteiktais 12. panta 9. punkts
	Noteikumu projekta 46. punkts
	Pārņemtas pilnībā
	Netiek ieviests, paredzot stingrākas vai mazāk stingras prasības

	1. panta 7. punktā izteiktais 14. panta 6. punkts
	Noteikumu projekta 16. un 17. punkts
	Pārņemtas pilnībā
	Netiek ieviests, paredzot stingrākas vai mazāk stingras prasības

	1. panta  9. punkta b apakšpunktā izteiktais 25.a panta 4. punkts
	Noteikumu projekta 48.1. apakšpunkts
	Pārņemtas pilnībā
	Netiek ieviests, paredzot stingrākas vai mazāk stingras prasības

	1. panta  9. punkta “b” apakšpunktā izteiktais 25.a panta 5. punkts
	Noteikumu projekta 48.2. apakšpunkts
	Pārņemtas pilnībā
	Netiek ieviests, paredzot stingrākas vai mazāk stingras prasības

	1. panta  9. punkta “b” apakšpunktā izteiktais 25.a panta 6. punkts
	Noteikumu projekta 49. punkts; noteikumu projekta 3. un 4. pielikums
	Pārņemtas pilnībā
	Netiek ieviests, paredzot stingrākas vai mazāk stingras prasības

	1. panta 10. punktā izteiktais 28.a pants
	Noteikumu projekta 29., 50., 51., 52. un 53. punkts
	Pārņemtas pilnībā
	Netiek ieviests, paredzot stingrākas vai mazāk stingras prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	28.a pantā paredzētā rīcības brīvība nav izmantota, Latvija izmanto EUROCONTROL mazo emitētāju rīku.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Projekts šo jomu neskar.

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2018. gada 19. decembra Īstenošanas regula (ES) 2018/2066 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK un ar ko groza Komisijas Regulu (ES) Nr. 601/2012

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	53. panta 6. punkts
	Noteikumu projekta 1. pielikuma 1. punkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	53. panta 7. punkts
	Noteikumu projekta 1. pielikuma 2. punkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	54. panta 1. rindkopa
	Noteikumu projekta pielikuma 3. un 4. punkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	55. panta 4. punkta 1. rindkopa
	Noteikumu projekta 9.3. apakšpunkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	55. panta 4. punkta 2. rindkopa
	Noteikumu projekta 9.2. apakšpunkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	55. panta 4. punkta 3. rindkopa
	Noteikumu projekta 1. pielikuma 6. punkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	75.v panta 2. punkts
	Noteikumu projekta 3.1. apakšpunkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	75.v panta 5. punkts
	Noteikumu projekta 3.1. apakšpunkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	75.v panta 7. punkts
	Noteikumu projekta 3.1. apakšpunkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Rīcības brīvība dalībvalstij nav paredzēta

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	nav attiecināms

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2018. gada 19. decembra Īstenošanas regula (ES) 2018/2067 par datu verifikāciju un verificētāju akreditāciju saskaņā ar Eiropas Parlamenta un Padomes Direktīvu 2003/87/EK

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	31. pants
	Noteikumu projekta 32. un 33. punkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	44. pants
	Noteikumu projekta 26.1. apakšpunkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Rīcības brīvība dalībvalstij nav paredzēta

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	nav attiecināms

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2008. gada 19. novembra direktīva 2008/101/EK, ar ko groza Direktīvu 2003/87/EK, lai aviācijas darbības iekļautu Kopienas siltumnīcas efektu izraisošo gāzu emisijas kvotu tirdzniecības sistēmā

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	12.punkta b)
apakšpunkts
	Noteikumu projekta 18. un 19. punkts; noteikumu projekta III nodaļa
	Pārņemtas pilnībā
	Netiek pārņemts paredzot stingrākas vai mazāk stingras prasības

	13.punktā
izteiktā 15.panta
2.rindkopa
	Noteikumu projekta 20. un 21. punkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	14.punkta b)
apakšpunktā
izteiktais
16.panta
2.punkts
	Noteikumu projekta 54.2. apakšpunkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	14.punkta c)
apakšpunktā
izteiktais
16.panta
6.punkts
	Noteikumu projekta 55. punkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	14.punkta c)
apakšpunktā
izteiktais
16.panta 11. punkts
	Noteikumu projekta 56. punkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	Pielikuma 2.punkta b) apakšpunktā izteiktās nodaļas "Oglekļa dioksīda emisiju pārraudzība"
	Noteikumu projekta 1. pielikuma 1. un 2. punkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Projekts šo jomu neskar.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	nav attiecināms

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Komisijas 2009.gada 5. augusta Regula (EK) 748/2009 par to gaisa kuģu operatoru sarakstu, kuri 2006.gada 1. janvārī vai pēc minētā datuma ir veikuši Direktīvas 2003/87/EK I pielikumā uzskaitītās aviācijas darbības, katram gaisakuģa operatoram norādot administrējošo dalībvalsti

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	1. pants
	Noteikumu projekta 5. un 8. punkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Rīvības brīvība dalībvalstij nav paredzēta

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	nav attiecināms

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2025. gada 20. maija Deleģētā Regula (ES) 2025/927, ar ko attiecībā uz pasākumiem, kurus Starptautiskā Civilās aviācijas organizācija noteikusi aviācijas emisiju monitoringa, ziņošanas un verifikācijas nolūkā, lai īstenotu globālu tirgus pasākumu, papildina Eiropas Parlamenta un Padomes Direktīvu 2003/87/EK un atceļ Komisijas Deleģēto Regulu (ES) 2019/1603

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	9. panta 1. punkts
	Noteikumu projekta 16. punkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Rīvības brīvība dalībvalstij nav paredzēta

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	nav attiecināms

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2024. gada 9. jūlija Īstenošanas Regula (ES) 2024/1879, ar ko nosaka noteikumus, kā Eiropas Parlamenta un Padomes Direktīva 2003/87/EK piemērojama attiecībā uz izlīdzināšanas prasību aprēķināšanu CORSIA vajadzībām

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	3. pants
	Noteikumu projekta 43. punkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	4. pants
	Noteikumu projekta 44. punkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Rīvības brīvība dalībvalstij nav paredzēta

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	nav attiecināms

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2025. gada 6. februāra Deleģētā regula (ES) 2025/723, kas Eiropas Parlamenta un Padomes Direktīvu 2003/87/EK papildina ar detalizētiem noteikumiem par to, kā ik gadu aprēķināmas atbalsttiesīgo aviācijas degvielu un fosilās petrolejas cenu starpības, un par ES ETS kvotu iedali atbalsttiesīgu aviācijas degvielu izmantošanai

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	8. pants
	Noteikumu projekta 39. punkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Rīvības brīvība dalībvalstij nav paredzēta

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	nav attiecināms

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2009. gada 25. novembra Regula (EK) Nr. 1221/2009 par organizāciju brīvprātīgu dalību Kopienas vides vadības un audita sistēmā (EMAS), kā arī par Regulas (EK) Nr. 761/2001 un Komisijas Lēmumu 2001/681/EK un 2006/193/EK atcelšanu

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	13. pants
	Noteikumu projekta 30.1. apakšpunkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Rīvības brīvība dalībvalstij nav paredzēta

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	nav attiecināms

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2023. gada 10. maija Direktīva (ES) Nr. 2023/959, ar ko groza Direktīvu 2003/87/EK, lai sekmētu emisiju izmaksefektīvu samazināšanu un investīcijas mazoglekļa risinājumos, un Lēmumu (ES) 2015/1814 par Savienības siltumnīcefekta gāzu emisijas kvotu tirdzniecības sistēmas tirgus stabilitātes rezerves izveidi un darbību.

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	1. panta 6. punktā izteiktais 3. g pants
	Noteikumu projekta 6., 7. un 8. punkts
	Pārņemtas pilnībā
	Netiek pārņemts paredzot stingrākas vai mazāk stingras prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Klimata un enerģētikas ministrija, Latvijas Nacionālais akreditācijas birojs, Valsts aģentūra "Civilās aviācijas aģentūra"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/public_participations/public_discussions/c3e6c3f8-22c1-4fc3-bd62-56c0fa9ee5a8
6.3. Sabiedrības līdzdalības rezultāti
Nav saņemti viedokļi.
6.4. Cita informācija
Cita informācija
nav attiecināms
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Klimata un enerģētikas ministrija
Valsts aģentūra "Civilās aviācijas aģentūra"
Latvijas Nacionālais akreditācijas birojs
Valsts vides dienests
7.2. Administratīvo izmaksu monetārs novērtējums
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Klimata un enerģētikas ministrija
	palielinās
Vērtības nozīme:
	15,00
euro
	20,00
stundas
	1
ministrija
	6,0
reizes
	1 800,00
	Aprēķins veikts par Klimata un enerģētikas ministrijai uzlikto informācijas sniegšanas pienākumu saskaņā ar šo noteikumu  43., 44., 45. punktos un 58.2. apakšpunktā noteikto - reizi gadā informēt piecus gaisa kuģa operatorus un Civilās aviācijas aģentūru.

	Valsts aģentūra "Civilās aviācijas aģentūra"
	palielinās
Vērtības nozīme:
	15,00
euro
	25,00
stundas
	1
aģentūra
	10,0
reizes
	3 750,00
	Aprēķins veikts par Valsts aģentūrai “Civilās aviācijas aģentūra” uzlikto informācijas sniegšanas pienākumu, tostarp par nepieciešamo datu apkopošanu un ziņošanu reizi gadā pieciem gaisa kuģu operatoriem, Valsts vides dienestam, Klimata un enerģētikas ministrijai, Eiropas Komisijai, Latvijas vides, ģeoloģijas un meteoroloģijas centram un Starptautiskajai civilās aviācijas organizācijai saskaņā ar noteikumu 14., 15., 16., 19.3., 20., 23., 24. un 25. punktiem. . Aprēķinā iekļautas arī izmaksas, kas veidojas sagatavojot un ievietojot informāciju ETS sistēmā, kā to nosaka šo noteikumu 19.3. punkts, kā arī informācija sagatavošana un publicēšana iestādes mājas lapā, kā to nosaka šo noteikumu 23.punkts.

	Latvijas Nacionālais akreditācijas birojs
	
	

	

	

	

	
	

	Valsts vides dienests
	
	

	

	

	

	
	

	Kopā
	5 550,00
	


7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Ar noteikumu projektu tiek paplašinātas Valsts aģentūras "Civilās aviācijas aģentūra" funkcijas attiecībā uz CORSIA pasākuma īstenošanu.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Ietekme izvērtēta likuma "Par piesārņojumu" anotācijas 7. sadaļā.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Jā
Apraksts
Lai ierobežotu ietekmi uz vidi un nodrošinātu kontrolētu darbību, aviācijas transportam ir vajadzīga vienota kārtība, kādā Eiropas Savienībā tiek veiktas aviācijas monitoringa, ziņošanas un verifikācijas darbības. Ministru kabineta noteikumu projekts veicinās piesārņojošu darbību samazināšanu, klimata pārmaiņu mazināšanu un vides aizsardzību.
8.1.7. uz klimatneitralitāti
Vai projekts skar šo jomu?
Jā
Apraksts
Ministru kabineta noteikumu projekts veicinās Latvijas klimatneitralitātes mērķa sasniegšanu līdz 2050. gadam, kas papildinās jau esošo Latvijas regulējumu. Papildus, Ministru kabineta noteikumos noteiktās normas palīdzēs samazināt siltumnīcefekta gāzu emisijas aviācijas nozarē, kas veicinās kopējo Latvijas klimatneitralitātes mērķa sasniegšanu.
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

